google/wiki40b huggingface dataset:
Galitsjsjøen

Galitsjsjøen (russisk: Га́личское озеро) er en innsjø i Kostroma oblast i Russland. Den har et areal på 75,4 km².
Innsjøen, som ligger 100 moh, har en oval form, med den lengste siden øst-vest. Den er 17 km lang og 6,4 km bred, med en dybde på 5 meter. Breddene er flate og sumpete, og bunnen er hovedsakelig silt og mudder. Den har avløp via elva Vjoksa. Innsjøen er islagt fra oktober til april. Galitsjsjøen er meget rik på fisk.
På sørbredden ligger den gamle byen Galitsj, som innsjøen er oppkalt etter.
Nejva

Nejva (russisk: Не́йва) er ei elv i Sverdlovsk oblast i Russland. Den er 294 kilometer lang, og har et nedbørfelt på 5 600 km².
Elva har sitt utspring på østsiden av de sentrale Uralfjellene. Den fryser til i november, og er frosset over til vårløsningen i april. 
Byer og bymessige bosetninger ved Nejva er Verkh-Nejvinskij, Nevjansk, Alapajevsk.
Leif Rabben

Leif Rabben (født  14. juli 1898, død 4. november 1992 i Bodø) var en norsk telegrafist på Nordishavet og ishavsstasjonene,  og senere lokal leder for partiet Nasjonal Samling. I 1941 ble Rabben oppnevnt til fylkesfører i Nordland.
Attacus crameri

Utseende

En meget stor (vingespenn ca. 240 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Det er en av de største Attacus-artene, kanskje den aller største. Vingenes grunnfarge er nøytralt brun, de gjennomsiktige flekkene er nokså små hos hannen, store og dråpeformede hos hunnen.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten forekommer på øyene Seram, Ambon og Buru i Molukkene.
Formuerett

Formuerett sikter til den del av rettssystemet som omhandler de økonomiske rettigheter. Formueretten inndeles vanligvis i undergruppene tingsrett, panterett, obligasjonsrett, erstatningsrett, sammenslutningsretten og immaterialrett.
Rándalgiera

Rándalgiera (lulesamisk, historisk: Randal-giera) er en tjønn på Saltfjellet i Rana kommune, på Helgeland i Nordland. Tjønna befinner seg ca 666 meter over havet og har Svangsbekken som sin største vannkilde. Rándalgiera befinner seg sør for eidet Tjáhtjejuohkam, som utgjør vannskillet mellom nord og sør, og tjønna utgjør begynnelsen på Gubbeltåga.
Selve navnet Rándalgiera er den siste resten av den gamle navneforvirringen om Gubbeltåga versus Randalselva. Norges geografiske oppmåling begikk i 1898 den feil å forveksle de to elvenes navn; denne feilen ble rettet opp av Statens kartverk i 1991.
Maggie (film)

Handling

En tenåringsjente blir smittet av et utbrudd av en sykdom som sakte forvandler de rammede til kannibalistiske zombier. Hun har sin kjærlige far ved sin side gjennom hele forvandlingen.
Norgesmesterskapet i orientering 1949

Norgesmesterskapet i orientering 1949 bestod av flere arrangementer som i 1949 kåret norgesmestere i orientering.
Kongepokalen ble vunnet av Ole Skramstad.
Jaktbare arter

Jaktbare arter er arter det er lov å jakte på, men artene vil kunne variere fra land til land. I Norge har jaktbare arter dessuten ulike jakttider, noe som også vil være individuelt for den enkelte stat.
Jakttidene i Norge reguleres i forskrift om jakt- og fangsttider og myndighet i forbindelse med forskriften er delegert til fylkesmannen, kommunen og villreinnemnda.
Laxvik

Laxvik er et tettsted i Halmstad kommune i Hallands län i Halland i Sverige. I 2010 hadde tettstedet 475 innbyggere. Laxvik ligger ved kysten sør for Halmstad.
Rollaug

Rollaug var et norsk rockeband som eksisterte fra 1980 til 1985. Bandet spilte hovedsakelig egne låter med trøndersk tekst innenfor sjangeren rock (trønderrock). Bandets første album ble innspilt i Viking Studio i Øksendal. Produsent var Terje Tysland, og albumet var planlagt utgitt på Kaare Skevik jr.'s plateselskap Rose Music. Albumet ble imidlertid oppkjøpt og utgitt på Mariann Records i 1981. Neste album ble innspilt hos Nils Øybakken i Mosjøen, og utgitt på hans label Experience Records i 1983. Den egentlige initiativtaker til bandet var Alf Inge Wallum. Som bror til Per Erik «Prikken» Wallum (1950 - 1990) mente han at «Prikken» satt med mange gode låter og at tida var moden for å komme seg ut å spille igjen etter Prudence-karrieren. Frode Viken (1955 - 2018) var også ivrig låtskriver, og tanken var at «Prikken» og Frode skulle forsyne Rollaug med tekst og musikk. 
Straks Rollaug var etablert og hadde øvd inn de første låtene, fikk bandet en flying start ved å bli presentert av NRK-journalist Jan Lysø i et lengre program på landets eneste riksdekkende radiokanal. Dette førte til at bandet ble kjent over natten for publikum og arrangører. Rollaug raskt ble booket inn på viktige scener som Club 7 i Oslo og Studentersamfundet i Trondheim, samt festivaler. Noe turneband ble Rollaug imidlertid aldri. Intervju med Rollaug bekreftet at det for de fleste av bandmedlemmene var det «fast arbe' og fast inntekt» som gjaldt. Etter hvert ble helgespilling i Trøndelag, på Nordmøre og i Nordland opp til Mo i Rana bandets rutine, og sjeldnere lengre turneer. Bandet ble booket av Trønderartist (Alf Inge Wallum).
Frode Viken, Rune Evjen og Terje Olsen hadde spilt sammen i hotellbandet Evergreen og senere i Steinkjerbandet Opera Buffa. Sistnevnte band kan derfor ses på som en forløper til Rollaug. Frode Viken gikk etter oppløsningen av Rollaug i 1985 til bandet After Dark, som senere skiftet navn til DDE og satset på egne (Frode's) låter på trøndersk. Per Erik Wallum startet visegruppa Nabolaget. Terje Olsen fortsatte i dansebandet Swingers og samarbeidet senere med Frode og DDE i rollen som tekstforfatter Tomas Haugum hadde allerede begynt i Hardline og Haugums Reviderte. Rune Evjen fortsatte som kapellmester i ulike prosjekt (Eplene i Messehagen, Norsk Revyfestival, med mer). Geir Ove Risvik hadde startet White Lies og senere Ove og Dæm. Rune Nilsen spilte i ulike lokale band. Alle medlemmene i Rollaug fortsatte som aktive musikere.
Bryting under Sentralamerikanske og karibiske leker 1978

Bryting under Sentralamerikanske og karibiske leker 1978. Bryting var en av flere sporter i de trettende sentralamerikanske og karibiske leker som ble arrangert i Medellín i Colombia i perioden 7. til 28. juli 1978. Det var ellevte gangen som bryting var med i de sentralamerikanske og karibiske leker. Det ble konkurrert i ti vektklasser i fristil, kun for menn. Cuba ble beste nasjon med ni gullmedaljer foran Mexico med en.
Mellomfjorden

Mellomfjorden er navnet på den indre delen av Hestfjorden i Lødingen kommune i Nordland. Den har en lengde på omtrent 1 kilometer mellom Kjeringøya og Straumneset, hvor et kort sund fortsetter 170 meter vestover til de to fjordarmene Larsfjorden (515 meter lang) og Mattisfjorden (440 meter lang).
Mellomfjorden krysses av Fv837 via Risøya og Innerøya.
Øst-Telemark Automobilselskap

Virksomhet

Selskapet hadde et rutenett med Notodden som midtpunkt. Foruten lokale personruter i og rundt Notodden var det lengre ruter Notodden – Sauland – Flatdal – Seljord, Notodden – Tuddal – Bondal, Notodden – Tinnoset – Bolkesjø, Notodden – Gvarv – Bø, også Notodden – Kongsberg i samarbeid med andre selskaper. Selskapet drev også en del godstrafikk.
Inntian

Inntian er en øy i Frøya kommune i Trøndelag. Den ligger vel 1,7 kilometer øst for kommunesenteret Sistranda. Øya hadde 169 fastboende på det meste, men huser i dag ingen helårsboende, men har over 200 ferierende om sommeren.
Lenge var det snakk om å etablere fergeforbindelse til øya, men den innkjøpte fergelemmen ble solgt til Jektvik mek. verksted på Dolmøya. I 1948 bygde Inntian Kailag dampskipskai på Inntian, men for et par år siden raste den ut og forsvant i sjøen. Havnevesenet hadde før det bygd en kai inne i fiskerihamna like bortenfor, og det er adgang til den med ganske store båter. To båtklubber har utbygde marinaer for de som har feriehus på øya. Inntian velforening har fått kjøpt bedehuset på øya for kr.1, noe som var et gavesalg fra eieren Nidaros Triangel Senior Klubb. De hadde hadde kjøpt huset av bedehusforeningen for kr. 150 000. Inntian Velforening vil restaurere huset til å bli et mer moderne grendehus.
Nord på øya finner en naturreservatet Stormyra, en kystmyr på vel 0,5 km² som ble fredet i 1990. Øya generelt er vernet mot tekniske inngrep.
Ved Lamøyvågen vest på øya ble det i 1990 reist en bauta laget av Petter Reppe til minne om at det var gått 50 år siden en tredjedel av Norges Banks gullbeholdning ble lastet om fra de 5 mørebåtene til M/K Alfhild og M/K Stølvåg før den videre transporten nordover 5. mai 1940. Norges Bank bidro til at bautaen ble reist.
Qi Benyu

Bakgrunn

Qi Benyu flyttet i barndommen med familien til Shanghai. Han gikk på Kinas kommunistiske ungdomsligas sentralskole og ble etterpå medlem av Kinas kommunistiske parti i 1949.
Han ble assistent til Mao Zedongs sekretær Tian Jiaying. Han tiltrakk seg Mao Zedongs oppmerksomhet i 1963 på grunn av et essay som han hadde forfattet, hvorpå han ble nært alliert med Maos hustru Jiang Qing.
Artikkelen som Mao la merke til, var om Li Xiucheng, en av lederne av Taipingopprøret. I denne artikkelen angrep han Luo Ergang, som lenge hadde vært ansett som den fremste autoritet på området. Dette fikk Maos tilslutning.

Kulturrevolusjonen

Da kulturrevolusjonen brøt ut sommeren 1966 ble han valgt inn i Kulturrevolusjonsgruppen, som formelt hørte inn under det kinesiske kommunistpartis politbyrås stående komite og som skulle lede den nye kampanjen. Gruppen ble ledet av Chen Boda, Kang Sheng og Jiang Qing.  Qi Benyu var formann av Xinfang-avdelingen, viseformann for sentralbyrået for Sentralkomiteen for det kinesiske kommunistiske parti, og formann for historieavdelingen i magasinet Røde Fane.
Qi Benyu fremførte den 1. april 1967 det første angrepet på Liu Shaoqi, med artikkelen «Patriotisme eller forræderi» i Folkets Dagblad. Artikkelen var et klassisk eksempel på skjulte politiske antydninger og karakterdrap i kulturrevolusjonsstil og nevnte ikke Liu Shaoqis navn en eneste gang. Den omtalte imidlertid stadig vekk uttrykk som «den største vandrer på kapitalismens vei innen Partiet» og «Kinas Khrustsjov».
I august 1967 erklærte Mao Zedong at «Wang Li, Guan Feng og Qi Benyu er dårlige folk, de er kakerlakker, de må arresteres umiddelbart». Bakgrunnen for Maos bestemmelse turde være de uroligheter som spredte seg og det tap på kontroll som gjorde seg gjendende i mange landsdeler - Mao Zedong så et behov for å imøtekomme militærledelsen ved det at han gikk ut mot de nevnte tre «tre mindre ledere» i Kulturrevolusjonsgruppen. Det hele er gått inn i historien som «Wang-Guan-Qi-affæren». I januar 1968 ble Qi Benyu arrestert og utrensket som ultravenstre.

Etter kulturrevolusjonen

I 1983 ble han dømt til fengselsstraff for sin rolle under kulturrevolusjonen. Han ble løslatt i 1986 og levde et tilbaketrukket liv i Shanghai frem til sin død. Han var bibliotekar ved Shanghaibiblioteket til han ble pensjonist i 1990-årene. Da ble han medutgiver av et nibindsverk «Glosser til yijings lære», han skrev studier og holdt foredrag, og hadde også ett ben innen økonomien, men interesser innen finans-og banksektoren.
Promenade plantée

Promenade plantée, eller Coulée verde René-Dumont, er en lineær park i Paris i det 12. arrondissement. Parken ligger på en 4,5 kilometer lang tidligere jernbanestrekning, delvis på en viadukt, som strekker sig mellom Opéra Bastille og Boulevard Périphérique og som aluttet å bli traffikert i 1969.
Parken, invigd 1993, var lenge den eneste som var anlagt på en viadukt.
Greenbrier Classic

Greenbrier Classic, siden 2018 kalt A Military Tribute at The Greenbrier, er en golfturnering på PGA-touren som spilles hvert år på The Greenbrier utenfor White Sulphur Springs i Greenbrier County i Vest-Virginia.

Historikk

Turneringen debuterte i PGA-touren 2010 under navnet Greenbrier Classic, skiftet navn til A Military Tribute at The Greenbrier i 2018, og ble i 2019 flyttet til høsten. Dermed ble den ikke avholdt under PGA-touren 2018/19 og ble i stedet den første turneringen på PGA-touren 2019/20.
Sibianor aurocinctus

Utseende

Sibianor larae er en liten edderkopp, hunnen er mellom 3 og 4 millimeter lang, mens hannen er litt mindre, mellom 3 og 3,5 millimeter lang. Kroppen noe glinsende bronsefarget, mørkt brunsvart. Den er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Det finnes mange mørke små hoppeedderkopper som er ganske like hverandre, samtidig som de kan være noe fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Castejon gasskraftverk

Castejon (I) gasskraftverk er et relativt nytt kraftverk i Navarra nær elva Ebro i Spania, operert av selskapet E.R. de Ebro. Anleggets CO₂-utslipp i 2008 var ca. 1 143 200 tonn, drøyt det dobbelte av anleggets utslippskvote.
Castejon (II) gasskraftverk er et gasskraftverk i Navarra i Spania. Det har en installert produksjonskapasitet på 400 MW, fordelt på 2 turbiner. Dette er et av landets mindre fossile kraftverk målt etter installert produksjonseffekt. Anlegget ble påbegynt omkring 2000 og stod ferdig i 2003. Brenselkilden er naturgass.
De totale CO₂-utslippene ved F.E. de Navarra Castejon II var i 2008 på ca. 320 130 tonn, utslippskvoten var samme år 298 050 tonn.
Themiskyra

Themiskyra (gresk: Θεμίσκυρα) var en antikk gresk by en liten distanse fra kysten i Pontos i Anatolia og i nærheten av elven Thermodon (dagens elv Terme i Nord-Tyrkia) som renner ut i Svartehavet. Byen er nevnt av historikeren Herodotos og av andre antikke forfattere. I gresk mytologi ble byen nevnt som grunnlagt av amasonene, en mytisk stamme av kvinnelige krigere, og den var deres hovedstad.

Beskrivelse

Byen ble nevnt så tidlig som på Herodotos' tid. Klaudios Ptolemaios tar uten tvil feil i å plassere den lengre vest, midtveis mellom elven Iris (dagens Yeşilırmak) og odden Heraklion. Den greske reisende Skylaks fra Karyanda i Karia kaller den en gresk by, og det er en mulighet for at han besøkte den. Diodorus Siculus, som på den andre siden som antagelig aldri var der, støtter seg på mytologien og henviser til den ble grunnlagt av amazonene.
Etter at Mitridates VI av Pontos trakk seg tilbake fra Kyzikos lengre vest, ble Themiskyra beleiret av romerne ved Lucullus. Innbyggerne forsvarte seg tappert, men da byens murer ble underminert og raste sammen, skal de ha sendt bjørner og andre villdyr løs på romerne, selv svermer med bier. Deretter skal byen ha blitt utslettet av romerne ettersom den romerske geografen Pomponius Mela nevner den som om den ikke lenger eksisterte. Heller ikke Strabon gir den omtale. Det har vært hevdet at byen Terme ved munningen av Thermodon utgjør stedet til antikkens Themiskyra, men det er åpenbart at den lå i innlandet selv om det ikke lenger eksisterer ruiner etter den.
Hawaii-fotball

Hawaii-fotball er et uformelt uttrykk som brukes i forbindelse med fotball. Den vanligste forståelsen av ordet indikerer at begge lag i en fotballkamp vekselvis kommer til mange målsjanser, og at utfallet av kampen derfor er vanskelig å forutse.
Opphavet til Hawaii-koplingen er uklar, men Arne Kjell Foldvik, språkforsker ved NTNU, har uttalt: «Hawaii er jo et eldorado for surfere som setter pris på bølger og brenninger. I Hawaii-fotball bølger spillet frem og tilbake, nokså planløst, men gjerne med mange mål.»
Nandufamilien

Beskrivelse

Dette er store flygeudyktige fugler med gråbrun fjærdrakt, lange bein og lang hals, de likner strutser. Hanner av stornandu kan bli 1,50 meter høye, og veie opptil 40 kg. Vingene er store til strutsefugl å være og vingene blir spredt ut imens de spring, som seil. I motsetning til de fleste andre fuglegrupper, har nanduer bare tre tær. Tarsen har horisontale plater på framsida. De lagrer også urin separat i ei utviding av kloakken.

Atferd

Nanduer er for det meste stille fugler, unntakene er når de har unger eller når hannen søker en make. Utenom hekkesesongen kan de danne flokker på mellom 10 og 100 fugler, fjellnanduen ofte mindre flokker enn dette. Når de kjenner fare flykter de i ei sikksakkretning, samtidig som de bruker vekselvis høyre og venstre vinge som ror. I hekketida bryter flokkene opp.
De er altetende og foretrekker å ete av planter med breie blad, men vil også ete frø, røtter, frukt, øgler, biller, grashopper og kadaver.
Nanduer er polygame, med hanner som oppvarter mellom to og tolv hunnfugler. Etter paring, byggjer hannen et reir, der hver hunn legger egga sine. Reiret består av ei grunn grop i bakken, fora med gras og løv. Hannfuglen ruger 10-60 egg. Hannen vil bruker en lokketaktikk og plasserer noen egg utenfor reiret som offer til rovdyr, slik at de ikke vil prøve å komme inn i reiret. Hannen kan bruke en annen underordna hann til å ruge egga sine, imens han samler et anna harem for å starte et neste kull. Ungene blir klekt innen 36 timer etter hverandre. Hunnene kan i mellomtida gå videre og parre seg med andre hanner. Mens de har omsorg for ungene, vil hannene regne alt som nærmer seg som trusler, også andre nanduer av hunnkjønn. Ungene når full voksen størrelse etter omtrent seks måneder, men vil ikke hekke før de når to år.
Mark White

Biografi

White var født i Henderson og tok juristeksamen på Baylor University i 1967. Han begynte deretter som advokat i Houston. Han engasjerte seg politisk og ble utpekt til Texas Secretary of State i 1973. Etter fire år trakk han seg for å kunne velges til Texas Attorney General, et verv han hadde fra 1979 til 1983. I 1982 vant han over sittende guvernør Bill Clements, men i 1986 tapte han for Clements. Han prøvde å bli demokratenes kandidat ved valget i 1990, men tapte da for Ann Richards.
Som guvernør er han mest kjent for sitt arbeid med skolepolitikk, hvor han blant annet innførte regelen om at studenter ikke fikk drive med sport om de ikke klarte eksamen. «No pass, no play»-regelen er beholdt i offentlig skole i Texas, og Mark White fikk en skole i Houston oppkalt etter seg, Mark White Elementary School.
Etter at han var ute av politikken, arbeidet han som advokat i Houston, hvor han døde. Han ble begravet på Texas State Cemetery i Austin.
Karate under Middelhavslekene 2009

Karate under Middelhavslekene 2009. Karate var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var femte gangen som karate var med på programmet under middelhavslekene. Det ble konkurrert i fem klasser for menn og fem for damer. Alle tapende semifinalister fikk bronsemedaljer. Hellas ble beste nasjon med to gullmedaljer foran Frankrike som også vant to gull.
Mobera Tonana

Idrettskarriere

Han representerte Kiribati under VM i friidrett 2017, der han deltok på 100 meter.
Guta

Guta (kinesisk: 古塔区; pinyin: Gǔtǎ Qū) er et bydistrikt i byprefekturet Jinzhou i provinsen Liaoning i Folkerepublikken Kina.
Det har et areal på 28 km² og teller ca. 240 000 innbyggere (2004).
Nordic 10000m Challenge 2013

Nordic 10000m Challenge 2013 var den 17. utgaven av Nordic 10000m Challenge. Det ble arrangert på BJ Arena i Sandviken i Sverige 4. mai 2013.
Manhattan College

Manhattan College er et katolsk liberal kunstcollege i New York. Til tross for navnet ligger ikke skolen lenger i Manhattan, men i Riverdale.
Manhattan tilbyr studier innen kunst, næringsvirksomhet, utdannelse, ingeniørvitenskap og vitenskap.
Gelong

Gelong (maskulin) og Gelongma (feminin) er de tibetanske ordene for en buddhistisk munk eller nonne som følger hele vinaya. Mens det eksakte antall eder som følges varierer i ulike overdragelseslinjer, følger generelt sett kvinnelige klostre 360 eder og mannlige klostre 265 regler.
New Hall

New Hall er et av kollegiene ved University of Cambridge. Det er forbeholdt kvinner, og ble grunnlagt i 1954 på et tidspunkt hvor Cambridge hadde den laveste andel kvinnelige laveregradsstudenter av alle universiteter i Storbritannia, og hvor bare to andre kollegier (Girton og Newnham) var åpne for kvinner.

Historie

Da de siste mannskollegiene ble åpnet også for kvinner på 1970- og 1980-tallet ble det diskutert om New Hall burde fortsette å være et kvinnekollegium. På 1980-tallet ble det foreslått en sammenslåing med St John's College. Men ettersom universitetet fremdeles har en overvekt av menn har man valgt å beholde det som et rent kvinnekollegium.
Arundel

Beskrivelse

Byen Arundel er et viktig bropunkt over elven Arun da den var den laveste veibro fram til åpningen av svingbroen ved Littlehampton i 1908. Festningen Arundel Castle ble bygget av normannerne for beskytte den sårbare skogkledte sletten i nord for dalen gjennom South Downs. Byen vokste opp på en skråning nedenfor festningen i sør. Elven het tidligere Tarrant og ble døpt om til Arun etter byen etter påtrykk fra fortidsminnegranskere.
Arundel ligger nord for hovedveien A27, mens Arundel stasjon betjener Arun Valley Line.
I 2004 fikk Arundel status som Fairtrade Town.
Talking Heads

Musikken

Gruppen spilte rock med påvirkninger fra mange steder. Det ga seg utslag i en musikk som er vanskelig å sette i bås. Noen ganger lagde de svært innadvendt og intellektuell musikk, mens de andre ganger kunne lage iørefallende hits som Burning Down The House, And She Was og Wild Wild Life.
Brian Eno var medprodusent på tre av de viktigste av deres album, og har dermed også hatt betydning for gruppens uttrykk.
Utover den nyskapende musikken var gruppen kjent for Byrnes spesielle stemme samt de særpregede tekstene som også antydes av albumtitlene.
Gloria von Thurn und Taxis

Liv og virke

Hun ble født som Gloria Gräfin von Schönburg zu Glauchau und Waldenburg, i en grevelig familie, og giftet seg som 20-åring med den 34 år eldre  Johannes Baptista de Jesus Maria Louis Miguel Friedrich Bonifazius Lamoral von Thurn und Taxis. Før hun giftet seg var hun uten formue, og hadde arbeidet som servitrise. Etter ektemannens død i 1990 var Gloria de facto familieoverhode, som formynder for sin sønn, fyrst Albert II (f. 1983).
Med sine barn bor hun i familien Thurn und Taxis' slott i Regensburg i Bayern, Schloss Thurn und Taxis, et av Europas største bebodde slott. Thurn und Taxis-familien eier Europas største skogbesittelse (28 000 hektar), 50 mellomstore industriforetak som f.eks. billeverandøren Doduco, bryggerier og sagbruk. Fra sin myndighetsdato leder hennes sønn Albert disse foretakene.
På 1980-tallet var hun kjent som «punk-prinsessen», på grunn av sin punkfrisyre og virvelvind-sosiale liv. Hun hadde kontakter til popstjerner, viste seg ofte på fester og brukte store summer. Også hennes ektemann var kjent for eksentrisk oppførsel.
Etter mannens død endret hun både utseende, oppførsel og holdninger i markant konservativ retning, og ble også mer sparsom etter at hun måtte betale millioner i arveavgift. Hun har bant annet skrevet bøker om barneoppdragelse, og vært hyppig å se i tyske fjernsynsprogrammer. 
I 2005 betegnet hun pave Johannes Paul II som en forkjemper for kvinners rettigheter, fordi han gikk imot abort og kvinnelige prester, og da pave Benedikt XVI ble valgt, sa hun at hennes årelange bønner hadde blitt hørt. Siden århundreskiftet er Gloria von Thurn und Taxis likevel sjeldnere på TV og konsentrerer seg om sin rolle som fyrstinne av Thurn und Taxis. Under Thurn und Taxis-festspillene i 2004 medvirket hun i en iscenesettelse av Hugo von Hofmannsthals Jedermann.
I tillegg til Albert har hun døtrene prinsesse Maria Theresia (født 1980) og prinsesse Elisabeth (født 1982).
Chickahominy

Chickahominy er navnet på en amerikansk indianerstamme som kan spore sin historie tilbake til Powhatankonføderasjonen av stammer under ledelse av høvding Powhatan. De bor nå primært i området rundt byen Richmond i Virginia, særlig i fylkene Charles City County og New Kent County.
Antônio Wagner de Moraes

Karriere

Han har spilt for Fujita Industries (nå kjent som Shonan Bellmare), Otsuka Pharmaceutical (nå kjent som Tokushima Vortis) og Kashiwa Reysol fra Japan.